Title: Tervetuloa kehittämään osaamista tasa-arvoisesta opetuksesta ja ohjauksesta
Course: Tasa-arvon ja yhdenvertaisuuden edistäminen opetuksessa ja ohjauksessa

Tervetuloa kehittämään omaa osaamistasi!

Koulutusorganisaatiossa tasa-arvon ja yhdenvertaisuuden edistäminen kuuluu kaikille.

Tasa-arvoinen ja yhdenvertainen opiskeluympäristö edistää kaikkien opiskelijoiden hyvinvointia ja osallisuuden kokemusta opinnoissaan. Opiskelijan sitoutuminen opintoihin paranee ja opintojen keskeytykset vähenevät kun hän kokee jäsenyyttä oppimisyhteisöönsä eivätkä hänen taustatekijänsä (sukupuoli, toimintakyky, kielitaito, etnisyys tai muu henkilöön menevä syy) estä häntä kuulumasta joukkoon. Tästä syystä tasa-arvo- ja yhdenvertaisuusasiat ja niiden huomioiminen opintojen aikana ovat koko yhteisön työhön liittyviä asioita.

Sinulla on merkittävä rooli sukupuolten tasa-arvon ja yhdenvertaisuuden edistäjänä.  Kun kohtaat ihmisiä tai käsittelet heitä koskevia asioita, sinulla on mahdollisuus vaikuttaa yhdenvertaiseen kohtaamiseen ja oppimisympäristön luomiseen.

Tämän kurssimateriaali sisältää käytännönläheisiä vinkkejä ja näkökulmia sukupuolten tasa-arvon ja yhdenvertaisuuden edistämiseen erilaisissa arjen tilanteissa.