Title: Sukupuolen moninaisuus
Course: Tasa-arvon ja yhdenvertaisuuden edistäminen opetuksessa ja ohjauksessa

Tässä osiossa käsitellään sukupuolen moninaisuutta. Kokemus omasta sukupuolesta on monelta osin yksilöllinen. Osa ihmisistä katsoo olevansa selvästi naisia tai miehiä, osa kokee olevansa molempia, osa kenties hiukan molempia ja osan kokemus ei mahdu näihin kahteen sukupuoleen lainkaan. Vaikka sukupuolen moninaisuus yhdistetään usein sukupuolivähemmistöihin, sillä voi kuvata jokaisen kokemusta omasta sukupuolestaan sekä ylipäänsä sukupuolen moninaisia ilmenemismuotoja yhteiskunnassa.

Osion tavoitteena on ymmärtää sukupuolen moninaisuuden keskeiset käsitteet, lainsäädäntö sekä rakenteiden vaikutukset yksilöihin. Lisäksi tavoitteena on soveltaa tietoa oppilaitoksen arjessa.