Title: Ainokaiset alalla
Course: Tasa-arvon ja yhdenvertaisuuden edistäminen opetuksessa ja ohjauksessa

Tässä osiossa keskitymme siihen, kuinka voi tukea sellaisia opiskelijoita, jotka opiskelevat sukupuolelleen epätyypillisellä alalla. Koulutus- tai ammattiala on määritelty epätyypilliseksi silloin, kun alan opiskelijoista tai työntekijöistä yli 80 % edustaa eri sukupuolta kuin kyseessä olevan henkilön sukupuoli on. Tällöin aloittavassa opiskelijaryhmässä on hyvin vähän nais- tai miesopiskelijoita eli ainokaisia.

Osion tavoitteena on ymmärtää sukupuolelle epätyypilliseen alaan liittyvät keskeiset käsitteet, lainsäädäntö sekä rakenteiden vaikutukset yksilöihin. Lisäksi tavoitteena on soveltaa tietoa oppilaitoksen arjessa.